Toppserien 2009

For overganger og avsluttede karrierer, se Toppserien 2009 overganger
Toppserien 2009 var den 23. sesongen av den norske øverste divisjon i fotball for kvinner. Røa var regjerende seriemester, men Stabæk var forhåndsfavoritten (se under).
De to lagene som rykket opp fra 1. divisjon var Sandviken og Fortuna Ålesund. Røa ble seriemestre for tredje år på rad, Stabæk tok klubbens første sølvmedalje, og Kolbotn vant bronse. Begge de to lagene som rykket opp, rykket rett ned i 1. divisjon igjen, akkurat som i sesongen før. Fortuna Ålesund debuterte i Toppserien, men de hadde tatt over det tidligere topplaget Spjelkavik. 


== Statistikk om sesongen ==
Ingrid Kristine Hansen fra Fløya scoret sesongens første mål hjemme mot Fortuna Ålesund i 1. serierunde.
Det første gule kortet for sesongen ble tildelt Røas Caroline Knutsen etter 7 minutter i 1. serierunde.
Sesongens første røde kort fikk Røas Hedda Strand Gardsjord i 1. serierunde (to gule).
Sesongens første kamp der minst ett av lagene scoret et tosifret antall mål kom i sesongens andre runde i kampen Sandviken – Stabæk, der sistnevnte vant 10-1.
Sesongens første hat-trick ble scoret av Stabæks Lindy Melissa Wiik i ovennevnte kamp. I samme kamp scoret Lise Klaveness det første hat-trick uten at noen andre scoret imellom, men i to omganger.
Sesongens første «ekte» hat-trick scoret Lene Mykjåland for Røa mot Sandviken i 5. serierunde. Målene ble scoret i det 9., 12. og 21. minutt.
Sesongens første trenerskifte kom etter at Arne Møller trakk seg som Sandviken-trener den 16. juni. Sesongens første ikke-frivillige trenerbytte kom den 4. juli, da Amazon Grimstads trener Tor Martin Hegrenes ikke lenger var ønsket. Etter sesongen trakk Fortuna Ålesunds trener seg, og Stabæks trener Jan Aksel Odden fikk også sparken. Team Strømmens trener Janne Jansson hadde bare en ettårskontrakt han ikke ønsket å fornye. Dermed hadde fem av lagene fra toppseriesesongen byttet trener i løpet av året.


== Lagene ==

Disse lagene deltok:

Trondheims-Ørn, Klepp og Team Strømmen har vært med i samtlige sesonger siden oppstarten på nasjonal serie i 1987. Kolbotn debuterte i 1995, og har holdt seg i den øverste divisjonen siden. Røa debuterte i 2001, og har holdt seg i den øverste divisjonen siden. Fløya rykket opp for fjerde gang i 2002, og har holdt seg i Toppserien siden 2003-sesongen. Amazon Grimstad debuterte i 2006. I samme år kom Arna-Bjørnar tilbake til Toppserien etter ett år i den nest øverste divisjonen, mens Kattem gjorde det samme i 2007. 
Stabæk hadde i oktober 2008 ingått en avtale med Asker om overdragelse av topplaget Asker til Stabæk, hvilket betydde at Stabæk tok over plassen til Askers førstelag i Toppserien, og at Asker 2 ble Askers førstelag i 2. divisjon. Dette har ikke skjedd tidligere i Toppserien, men det er andre gang i Toppseriens historie at et lag hat tatt over for et annet lag. Den første var da kvinnelaget til Sprint-Jeløy brøt ut og dannet Athene Moss.
Amazon Grimstad var Aust-Agders eneste representant i den øverste divisjonen i fotball noen sinne(uansett kjønn). Fortuna Ålesund var det første laget fra Møre og Romsdal i den øverste divisjonen siden Spjelkavik rykket ned i 1992. Røa var Oslos eneste representant i den øverste divisjonen for niende sesong på rad.


== Tabell ==
Gult symboliserer vinner og rosa nedrykksplassene. Amazon Grimstad ble innstilt på å trekkes 4 poeng for økonomisk rot, men den 3. juli ble det avgjort at det ikke kom til å skje. Imidlertid ble Fløya trukket fire poeng på grunn av rot i anledning bruk av to ikke spilleberettigede spillere.


== Før seriestart ==
Det var flere treningskamper før seriestart, og de så ut til å peke i retning av at Stabæk ville bli en nær umulig motstander, og Kolbotn og Trondheims-Ørn kunne overraske, mens Team Strømmen, Røa og Klepp hadde et lite stykke til toppformen. Det var flere grunner til dette. Flere lag, især Team Strømmen, hadde en lang skadeliste. Trenerteamet var enten helt nytt eller ikke tilstede, som i Team Strømmens tilfelle etter at Hege Rise dro til USA. 


=== Lagene og deres egne ambisjoner ===
(Kilde: Fotballbok 2009)
Det er verd å merke seg at de fire lagene som satset på gull i Norgesmesterskapet alle kom til semifinalen.


=== Forhåndstips ===
Rekkefølgen er preget av når de først dukket opp. For gamblingnettstedene vil rekkefølgen variere fram til sesongstart. Siste oppdatering av oddsene er 8. april. Dagsavisen, Aftenposten, Dagbladet og Tips leverte sine tips omtrent samtidig, mellom 7. og 8. april. Fotballmagasinet ble ferdig med sine tips søndag 1. påskedag.
1 = Disse lagene er rangert likt, og plassert alfabetisk.
Det er verd å merke seg at Betsafe hadde den eneste tippingen som fikk riktig vinner. De fikk også de fem første plassene riktig. Dagbladet og Aftenposten var de eneste som fikk de fem siste plassene riktig. Ingen tippet både 6.- og 7.-plass riktig, og bare ett tips fikk hver av plassene riktig (hhv. Fotballmagasinet og TV2). Dersom man rangerer tippingen etter antall feil (med 1 minuspoeng per feil uansett retning), gir det denne tabellen, med antall riktige plasser i parentes:

*=Verken NordicBet eller betsafe plasserte de tre nederste. Derfor er de blitt gitt -3 poeng, som er halvveis mellom det beste og det dårligste resultatet.
Her regnes tabellen før Fløya ble trukket fire poeng.


== Arenaer ==
Hjemmebaner for 2009-sesongen (disse hjemmebanene er høyst usikre, og kan bli byttet ut dersom det blir bekreftet – plassene indikerer sitteplasser, ikke maksplass):


== Dommere ==
Det ble tilsammen brukt 27 dommere i Toppserien 2009. Av disse var tre ikke-norske, to fra Finland og en fra Sverige. De tre dømte en kamp hver. I tillegg dømte 12 andre dommere én kamp i Toppserien. Særlig i den 14., 15., 16. og 18. serierunde var det flere dommere som dømte sin eneste kamp. Fullstendig liste her:


== Toppscorer ==
For detaljert liste, se Toppserien 2009: ToppscorerlistenRøa ILs Lene Mykjåland ble Toppseriens toppscorer 2009 med 20 mål.


== Terminliste ==
På grunn av EM blir det en lengre pause i midten av sesongen.


== Referanser ==